CELEX: 32005R1139
Language: fi
Date: 2005-07-15 00:00:00
Title: Komission asetus (EY) N:o 1139/2005, annettu 15 päivänä heinäkuuta 2005, tiettyjen tavaroiden luokittelusta yhdistettyyn nimikkeistöön

16.7.2005   
            
            
               FI
            
            
               Euroopan unionin virallinen lehti
            
            
               L 185/8
            
         
      KOMISSION ASETUS (EY) N:o 1139/2005,
   annettu 15 päivänä heinäkuuta 2005,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä heinäkuuta 2005.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 493/2005 (EUVL L 82, 31.3.2005, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).
   
      LIITE
      
                  Tavaran kuvaus
               
               
                  Luokitus
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kuitukangaslevy, noin 0,60 m × 0,96 m, päällystetty toiselta puolelta aromaattisten yrttien (rosmariini 30 %, oregano 15 %, salvia 15 %, basilika 20 %, timjami 20 %) sekoituksella.
                  Kuitukangaslevy asetetaan vuokaan ennen tiettyjen ruokalajien (pateet, kinkut ym.) kypsentämistä. Aromaattiset yrtit maustavat ruoan paiston aikana.
                  Kuitukangaslevy ei ole kypsennetyn ruoan lopullinen kääre.
               
               
                  2106 90 92
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä 9 ryhmän 1 huomautuksen, 56 ryhmän 1 huomautuksen a alakohdan ja CN-koodien 2106, 2106 90 ja 2106 90 92 nimiketekstien mukaan.
                  Tuotetta ei voida luokitella 56 ryhmän kuitukankaaksi, koska kuitukangaslevy on siinä ainoastaan alustana (56 ryhmän 1 huomautuksen a alakohta).
                  Aromaattisten yrttien sekoitus koostuu nimikkeen 0910 (timjami 20 %) ja nimikkeen 1211 (muut kasvit 80 %) kasvien osista.
                  Kyseiset seokset eivät sisälly nimikkeisiin 0910 ja 1211 (9 ryhmän 1 huomautus ja HS-selitykset, nimike 1211, seitsemäs kohta).
                  Koska kyseessä on pelkkä aromaattisten yrttien sekoitus, joka ei sisällä muita ainesosia, sitä ei katsota nimikkeeseen 2103 kuuluvaksi maustamisvalmisteita olevaksi sekoitukseksi.
                  Sekoitus luokitellaan nimikkeeseen 2106, kuten HS-selityksissä, nimike 1211, seitsemäs kohta, todetaan.